වීසා නොමැතිව හා නීති විරෝධී කටයුතුවල යෙදෙමින් මෙරට රැඳී සිටි හත්සියයකට අධික විදේශිකයින් පිරිසක් මේ වසරේ දී පමණක් ශ්‍රී ලංකාවෙන් පිටුවහල් කිරීමට පියවර ගෙන තිබේ.සංචාරක වීසා මත මෙරටට පැමිණ වීසා අවසන් වීමෙන් පසුව ද රැඳී සිටියවුන් මෙන්ම එම වීසා මත රැඳී සිටිමින් විවිධ නීති විරෝධී කටයුතුවල නිරත වන්නන් තව දුරටත් අත්අඩංගුවට ගැනීමේ මෙහෙයුම් පොලිසිය මඟින් රටපුරා දියත්කර ඇති බව අපරාධ පරීක්‍ෂණ දෙපාර්තමේන්තුව සඳහන් කරයි.